钦定古今图书集成/理学汇编/学行典/第278卷 > 《拟许征君询自叙》前人
## 钦定古今图书集成/理学汇编/学行典/第278卷 > 《拟许征君询自叙》前人

张子暗内机，单生蔽外像。一时排冥筌，泠然空中赏。
遣此弱丧情，资神任独往。采药白云隈，聊以肆所养。
丹葩耀芳蕤，绿竹阴闲敞。苕苕寄意胜，不觉凌虚上。
曲棂激鲜𩙪，石室有幽响。去矣从所欲，得失非外奖。
至哉操斤客，重明固已朗。《五难》既洒落，超迹绝尘网。